PC 2014

De **[[PC]] fan [[2014]]** waard op woansdei 30 july ferkeatst. It wie de 161ste edysje fan de wichtichste keatspartij fan it jier. It wie in moaie simmerdei mei ideale keatsomstannichheden.

## It Lotsjen

Mei it lotsjen wiene der foar it earst twa partoeren pleatst. De earste twa partoeren yn de 'ranking' waarden sadanich pleatst dat sy net tsjin inoar keatse koene. De lotting wie moai ferdield sadat de sterkere partoeren mekoar meast yn de heale finale tsjinkomme soene. Ek wie it opmerklik dat it partoer fan Menno van Zwieten net meidwaan mocht, as sânde op de 'ranking' moasten ja dochs mei de 'keats-off' meidwaan om it lêste PC-plakje, en dy waard wûn troch it partoer fan Johannes van der Veen.

## Earste List
Oan it begjin fan de dei wy der fuort in ferrassing. It partoer fan Johan van der Meulen waard fuort fan de list ferwidere troch it  degelik keatsende jonge partoer fan Haye Jan Nicolay. It partoer fan Johan van der Meulen kaam net ien kear yn de wedstriid en sa wie de PC fan de winners fan de foarige PC gau ôfrûn. De oare top partoeren wûnen harren wedstriid allegear maklik en troch goed te keatsen.


Ofbyld:PC2014 HylkeBruinsma.JPG| Hylke Bruinsma
Ofbyld:PC2014 SipJaapBos.JPG|Sip Jaap Bos
Ofbyld:PC2014 AllardHoekstra.JPG|Allard Hoekstra
Ofbyld:PC2014 PieterVanAlthuis.JPG|Pieter van Althuis


## Twadde List
Op de twadde list waard it partoer fan Haye Jan Nicolay ferslein toch it partoer fan Jelte Pieter Dijkstra. It partoer fan Jan Dirk de Groot waard ferslein troch Martijn Olijnsma. De favorite partoeren van van der Bos en Steenstra giene maklik nei de heale finale.


Ofbyld:PC2014 TaekeTriemstra.JPG| Taeke Triemstra
Ofbyld:PC2014 HansWassenaar.JPG| Hans Wassenaar
Ofbyld:PC2014 EnnoKingma.JPG| Enno Kingma
Ofbyld:PC2014 HendrikKootstra.JPG| Hendrik Kootstra


## Heale Finale
Yn de heale finale waard Teake Triemstra yn it partoer fan Gert Anne van der Bos ferfong troch Jacob Wassenaar. Wassenaar naam de lêste wiken wol faker it plak fan Teake yn dy't in langduorjende blessuere oan syn skouder hie. Yn harren wedstriid tsjin Tsjisse Steenstra kamen se earst wol in spul achter, wylst sy op de stuit begûnen. It perk fan Cornelis Terpstra en Herman Sprik joech mear tsjinstân dan yn de eardere omlopen. Mar doe't se ien kear yn it perk steane doe kearde de partij en waard der maklik wûn, benammen trochdat Jacob Wassenaar foaryn geweldich stie te keatsen. Yn de oare partij hie it bettere partoer fan Olijnsma muoite om te winnen fan Jelte Pieter Dijkstra. Nei in foarsprong fan 3-5 waard der dochs noch ferlern, benammen troch in protte fouten. Dit wie de lêste kâns op in PC oerwinning foar Marten Feenstra dy't syn lêste seizoen keatste. 


Ofbyld:PC2014 MartenFeenstra.JPG| Marten Feenstra
Ofbyld:PC2014 MartijnOlijnsma.JPG| Martijn Olijnsma
Ofbyld:PC2014 CornelisTerpstra.JPG| CornelisTerpsta
Ofbyld:PC2014 TjisseSteenstra.JPG| Tjisse Steenstra


## Finale

De finale wie ienrjochtingsferkear. It partoer fan Jelte Pieter Dijkstra wie hielendal útkeatst en koe gjin fûst meitsje tsjin de favoriten. Benammen Jacob Wassenaar liet wer sjen dat der it keatsen noch net ferleard wie en jage in protte ballen oer de boppe.


Ofbyld:PC2014 SjoerdDeJong.JPG| Sjoerd de Jong
Ofbyld:PC2014 HendrikJanvdVelde.JPG| Hendrik Jan van der Velde
Ofbyld:PC2014 GertAnnevdBos.JPG| Gert-Anne van der Bos
Ofbyld:PC2014 JacobWassenaar.JPG| Jacob Wassenaar


### Kening PC 2014
Daniël Iseger waard foar de tredde kear útroppen ta kening fan de PC.